สอบถามรายละเอียดหน่อยค่ะ คุณ พอดีปกติแล้ว หนูฝังอยากคุมกำเนิดแบบ 5 ปี แต่ในอีก 2 เดือนนี้ครบ5 ปีที่ต้องเอาเข็มออกแล้ว พอดีช่วง 2-3 วันมานี้ หนูมีตกขาวเป็นเมือก สีขุ่นบาง ใสบาง จะผิดปกติอะไรไหมคะ
สวัสดีค่ะ การมีตกขาวเป็นเมือก ขุ่นบ้าง ใสบ้าง หากไม่ได้มีปริมาณมากทุกวัน ไม่มีกลิ่นเหม็นผิดปกติ ไม่มีแสบหรือคันช่องคลอด ไม่มีปวดท้องน้อย ก็ถือว่าเป็นตกขาวที่ปกติดีค่ะ โดยการมีตกขาว อาจเกิดจากการเปลี่ยนแปลงของฮอร์โมน ซึ่งการที่ยาฝังคุมกำเนิดใกล้ครบอายุ ก็อาจมีส่วนเกี่ยวข้องกันได้แต่หากตกขาวมีปริมาณมากทุกวัน มีสีเขียว-เหลืองคล้ายหนอง หรือมีกลิ่นเหม็นผิดปกติ หรือมีแสบหรือคันช่องคลอด ก็จะถือว่าผิดปกติ เช่น อาจเกิดจากการติดเชื้อในช่องคลอด มีมดลูกอักเสบ เป็นต้น ซึ่งควรไปพบสูติ-นรีแพทย์เพื่อตรวจรักษาค่ะ ทั้งนี้ การมีตกขาวที่ผิดปกติดังกล่าว ไม่ได้เกี่ยวข้องกับการฝังยาคุมกำเนิดแต่อย่างใดค่ะ